Windows Insider
Windows Insider program dozvoljava korisnicima da dobijaju ranije verzije (također se koristi termin build) Windowsa što je ranije bilo dostupno samo razvijateljima. Program je najavljen 30. septembra 2014. godine - isti dan kada je najavljen Windows 10. Pred kraj 2014. godine, Windows Insider program je koristilo preko 1,5 miliona ljudi. Počevši od 12. februara 2015. godine, Microsoft je počeo sa pružanjem ranijih verzija mobilne verzije sistema Windows 10. Microsoft je objavio da će se Insider program nastaviti čak i nakon što Windows 10 bude službeno objavljen.